ประกาศกรมธุรกิจพลังงานประกาศกรมธุรกิจพลังงานเรื่อง กำหนดหลักเกณฑ์วิธีการ และเงื่อนไขในการขอความเห็นชอบการเติมสารเติมแต่งในน้ำมันเชื้อเพลิงและลักษณะและคุณภาพของน้ำมันเชื้อเพลิงเฉพาะส่วนที่ไม่เป็นไปตามที่กรมธุรกิจพลังงานกำหนดพ.ศ. ๒๕๕๓[๑] ตามที่ได้มีประกาศกรมธุรกิจพลังงานกำหนดลักษณะและคุณภาพของน้ำมันเชื้อเพลิงและการจำหน่ายหรือมีไว้เพื่อจำหน่ายน้ำมันเชื้อเพลิงที่มีลักษณะและคุณภาพไม่เป็นไปตามที่กรมธุรกิจพลังงานกำหนดโดยผู้ค้าน้ำมันต้องยื่นขอความเห็นชอบต่ออธิบดีกรมธุรกิจพลังงานตามหลักเกณฑ์วิธีการและเงื่อนไขที่อธิบดีกำหนด และต้องได้รับความเห็นชอบจากอธิบดีก่อนการจำหน่ายนั้นโดยที่เป็นการสมควรแก้ไขปรับปรุงข้อกำหนดหลักเกณฑ์วิธีการและเงื่อนไขในการขอความเห็นชอบการเติมสารเติมแต่งในน้ำมันเชื้อเพลิงและลักษณะและคุณภาพของน้ำมันเชื้อเพลิงเฉพาะส่วนที่ไม่เป็นไปตามที่กรมธุรกิจพลังงานกำหนดให้เหมาะสมยิ่งขึ้นอาศัยอำนาจตามความในมาตรา ๒๕ วรรคหนึ่ง แห่งพระราชบัญญัติการค้าน้ำมันเชื้อเพลิงพ.ศ. ๒๕๔๓ อธิบดีกรมธุรกิจพลังงานออกประกาศไว้ ดังต่อไปนี้ข้อ ๑ประกาศนี้เรียกว่า ประกาศกรมธุรกิจพลังงาน เรื่อง กำหนดหลักเกณฑ์วิธีการและเงื่อนไขในการขอความเห็นชอบการเติมสารเติมแต่งในน้ำมันเชื้อเพลิงและลักษณะและคุณภาพของน้ำมันเชื้อเพลิงเฉพาะส่วนที่ไม่เป็นไปตามที่กรมธุรกิจพลังงานกำหนดพ.ศ. ๒๕๕๓ข้อ ๒ประกาศนี้ให้ใช้บังคับตั้งแต่วันที่ ๒๙ มกราคม พ.ศ. ๒๕๕๓ เป็นต้นไปข้อ ๓ให้ยกเลิกประกาศกรมธุรกิจพลังงาน เรื่อง กำหนดหลักเกณฑ์ วิธีการและเงื่อนไขในการขอความเห็นชอบการเติมสารเติมแต่งในน้ำมันเชื้อเพลิงและลักษณะและคุณภาพของน้ำมันเชื้อเพลิงเฉพาะส่วนที่ไม่เป็นไปตามที่กรมธุรกิจพลังงานกำหนดพ.ศ. ๒๕๕๐ข้อ ๔ในประกาศนี้น้ำมันเชื้อเพลิง หมายความว่า ก๊าซธรรมชาติสำหรับยานยนต์ก๊าซปิโตรเลียมเหลว น้ำมันแก๊สโซฮอล์ น้ำมันเบนซิน น้ำมันเบนซินพื้นฐาน น้ำมันก๊าดน้ำมันดีเซล น้ำมันเตา เอทานอลแปลงสภาพ และไบโอดีเซลสารเติมแต่ง หมายความว่าสิ่งที่ใช้เติมในน้ำมันเชื้อเพลิงเพื่อปรับปรุงหรือป้องกันการเปลี่ยนแปลงทางเคมีหรือฟิสิกส์ของน้ำมันเชื้อเพลิงหรือเพื่อปกป้องเครื่องยนต์ที่จะได้รับความเสียหายจากสิ่งที่เกิดขึ้นจากการใช้เชื้อเพลิงข้อ ๕ประกาศนี้มิให้ใช้บังคับกับสารเติมแต่งที่ใช้ในการกลั่นหรือผลิตน้ำมันเชื้อเพลิงของผู้กลั่นในเขตโรงกลั่นข้อ ๖ให้ผู้ค้าน้ำมันที่ประสงค์จะเติมสารเติมแต่งในน้ำมันเชื้อเพลิงยื่นแบบแจ้งเพื่อขอรับความเห็นชอบการเติมสารเติมแต่งในน้ำมันเชื้อเพลิงตามหลักเกณฑ์ วิธีการ และเงื่อนไข ดังนี้(๑)ยื่นแบบแจ้งการเติมสารเติมแต่งในน้ำมันเชื้อเพลิงเพื่อขอความเห็นชอบพร้อมด้วยเอกสารประกอบโดยยื่นแบบแจ้งตามแบบ ธพ. ค ๔๐๙ ท้ายประกาศนี้(๒)ให้ทำการทดสอบประสิทธิภาพหรือปริมาณของสารเติมแต่งในน้ำมันเชื้อเพลิงตามที่ได้กำหนดไว้ในแบบ ธพ. ค ๔๐๙ซึ่งสามารถทดสอบภายในประเทศได้ ณ ห้องปฏิบัติการทดสอบของผู้ค้าน้ำมันหรือห้องปฏิบัติการอื่นที่ได้รับความยินยอมจากเจ้าของสถานที่นั้น โดยกระทำต่อหน้าเจ้าหน้าที่ผู้ปฏิบัติหน้าที่รับผิดชอบในเรื่องดังกล่าว(๓)ให้ส่งรายงานผลการทดสอบประสิทธิภาพของสารเติมแต่งกับเครื่องยนต์ตามที่ได้กำหนดไว้ในแบบธพ. ค ๔๐๙ จากสถาบันการทดสอบที่เป็น Third Party Lab ที่ได้รับการยอมรับจากอุตสาหกรรมสารเติมแต่ง หรือจากห้องปฏิบัติการที่วิธีการทดสอบได้รับการรับรองมาตรฐานInternational Organization for Standardization (ISO 17025)หรือจาก Coordinating European Council (CEC) หรือจาก American Chemistry Council (ACC)หรือจากห้องปฏิบัติการที่ได้รับความเห็นชอบจากกรมธุรกิจพลังงาน(๔)กรณีที่ผู้ค้าน้ำมันได้รับความเห็นชอบการเติมสารเติมแต่งในน้ำมันเชื้อเพลิงจากกรมธุรกิจพลังงานแล้วก่อนหน้าที่ประกาศนี้มีผลบังคับใช้แต่ผลการทดสอบประสิทธิภาพของสารเติมแต่งไม่ผ่านเกณฑ์มาตรฐานที่กำหนดไว้ในแบบแจ้งธพ.ค. ๔๐๙ หากผู้ค้าน้ำมันประสงค์จะใช้สารเติมแต่งดังกล่าวต่อไปจะต้องทำการทดสอบประสิทธิภาพของสารเติมแต่งใหม่และส่งรายงานผลการทดสอบดังกล่าวให้กรมธุรกิจพลังงานพิจารณาภายในหนึ่งร้อยแปดสิบวันนับแต่วันที่ประกาศนี้มีผลบังคับใช้และให้ถือว่าหนังสือรับรองการให้ความเห็นชอบนั้นยังคงใช้อยู่จนกว่าอธิบดีจะมีคำสั่งเป็นอย่างอื่นกรณีผู้ค้าน้ำมันทำการทดสอบประสิทธิภาพของสารเติมแต่งใหม่ตามวรรคหนึ่งแล้วแต่ผลการทดสอบยังคงไม่ผ่านเกณฑ์มาตรฐานที่กำหนดไว้ในประกาศนี้อธิบดีมีอำนาจสั่งยกเลิกหนังสือรับรองการให้ความเห็นชอบการเติมสารเติมแต่งในน้ำมันเชื้อเพลิงดังกล่าวโดยออกเป็นหนังสือแจ้งให้ผู้ค้านํ้ามันทราบ(๕)เมื่ออธิบดีให้ความเห็นชอบการเติมสารเติมแต่งในน้ำมันเชื้อเพลิงที่ผู้ค้าน้ำมันแจ้งแล้วกรมธุรกิจพลังงานจะออกหนังสือรับรองการให้ความเห็นชอบตามแบบธพ. ค ๔๑๐ ท้ายประกาศนี้ข้อ ๗ให้ผู้ค้าน้ำมันที่ประสงค์จะจำหน่ายหรือมีไว้เพื่อจำหน่ายน้ำมันเชื้อเพลิงที่มีลักษณะและคุณภาพไม่เป็นไปตามที่กรมธุรกิจพลังงานกำหนดยื่นแบบแจ้งเพื่อขอรับความเห็นชอบลักษณะและคุณภาพของน้ำมันเชื้อเพลิงเฉพาะส่วนที่ไม่เป็นไปตามที่กรมธุรกิจพลังงานกำหนดตามหลักเกณฑ์ วิธีการ และเงื่อนไข ดังนี้(๑)ยื่นแบบแจ้งเพื่อขอรับความเห็นชอบในข้อกำหนดลักษณะและคุณภาพของน้ำมันเชื้อเพลิงพร้อมด้วยเอกสารประกอบโดยยื่นแบบแจ้งตามแบบ ธพ. ค ๔๑๑ ท้ายประกาศนี้(๒)เมื่ออธิบดีให้ความเห็นชอบลักษณะและคุณภาพของน้ำมันเชื้อเพลิงตามที่ผู้ค้าน้ำมันแจ้งแล้วกรมธุรกิจพลังงานจะออกหนังสือรับรองการให้ความเห็นชอบตามแบบธพ.ค ๔๑๒ ท้ายประกาศนี้หนังสือรับรองการให้ความเห็นชอบตามวรรคหนึ่งให้มีกำหนดระยะเวลาไม่เกินหนึ่งปีนับแต่วันที่ออกหนังสือรับรองการให้ความเห็นชอบหรือวันที่ผู้ค้าน้ำมันประสงค์จะจำหน่าย(๓)ผู้ค้าน้ำมันที่ได้รับหนังสือรับรองการให้ความเห็นชอบตามข้อ ๗ (๒)ต้องปฏิบัติตามเงื่อนไข ดังนี้(๓.๑)การจัดหา การเก็บ และการขนส่งน้ำมันเชื้อเพลิงต้องเป็นไปตามรายละเอียดที่ผู้ค้าน้ำมันได้ระบุไว้ในแบบแจ้งเพื่อขอความเห็นชอบ(๓.๒)รายงานข้อมูลการจัดหา การจำหน่าย และยอดคงเหลือของน้ำมันเชื้อเพลิงตามแบบ ธพ. ค๔๑๓ ต่อกรมธุรกิจพลังงาน ภายในวันที่สิบห้าของเดือนถัดไปข้อ ๘เมื่ออธิบดีได้ให้ความเห็นชอบการเติมสารเติมแต่งในน้ำมันเชื้อเพลิงตามข้อ ๖(๕)หรือลักษณะและคุณภาพของน้ำมันเชื้อเพลิงเฉพาะส่วนที่ไม่เป็นไปตามที่กรมธุรกิจพลังงานกำหนดตามข้อ๗ (๒) แล้ว หากปรากฏหลักฐานภายหลังว่าเอกสารที่ใช้ในการขอความเห็นชอบดังกล่าวมีความคลาดเคลื่อนหรือผิดพลาดไปจากความเป็นจริงอธิบดีอาจมีคำสั่งให้ผู้ค้าน้ำมันจัดส่งเอกสารเพิ่มเติมเพื่อขจัดความคลาดเคลื่อนหรือแก้ไขข้อผิดพลาดนั้นภายในสามสิบวันนับแต่วันที่ผู้ค้าน้ำมันได้รับคำสั่งดังกล่าวหากผู้ค้าน้ำมันไม่จัดส่งเอกสารหรือแก้ไขข้อผิดพลาดภายในระยะเวลาที่กำหนดในวรรคหนึ่งอธิบดีมีอำนาจสั่งให้ยกเลิกหนังสือรับรองการให้ความเห็นชอบที่ออกตามข้อ๖ (๕) หรือตามข้อ ๗ (๒) ได้ข้อ ๙การยื่นแบบแจ้งเพื่อขอรับความเห็นชอบตามข้อ ๖ และข้อ ๗ให้ยื่นที่กรมธุรกิจพลังงานข้อ ๑๐ผู้ค้าน้ำมันที่ประสงค์จะทำการเพิ่มเติม เปลี่ยนแปลงหรือยกเลิกรายละเอียดใด ๆที่ได้แจ้งหรือระบุไว้ในแบบแจ้งซึ่งได้รับความเห็นชอบแล้วให้ทำหนังสือแจ้งต่อกรมธุรกิจพลังงานล่วงหน้าไม่น้อยกว่าสิบห้าวัน ก่อนวันที่ประสงค์จะเพิ่มเติมหรือเปลี่ยนแปลงข้อ ๑๑บรรดาหนังสือรับรองการให้ความเห็นชอบที่ออกไปก่อนหน้าที่ประกาศนี้มีผลบังคับใช้ให้คงใช้ได้ต่อไปเท่าที่ไม่ขัดหรือแย้งกับข้อกำหนดในประกาศนี้ประกาศ ณ วันที่ ๖มกราคม พ.ศ. ๒๕๕๓พีระพล สาครินทร์อธิบดีกรมธุรกิจพลังงาน[เอกสารแนบท้าย]๑.แบบแจ้งการเติมสารเติมแต่งในน้ำมันเชื้อเพลิง เพื่อขอความเห็นชอบ (แบบ ธพ. ค ๔๐๙)๒.หนังสือรับรองการให้ความเห็นชอบการเติมสารเติมแต่งในน้ำมันเชื้อเพลิงเห็นชอบ (แบบธพ. ค ๔๑๐)๓.แบบแจ้งลักษณะและคุณภาพของน้ำมันเชื้อเพลิงเฉพาะส่วนที่ไม่เป็นไปตามที่กรมธุรกิจพลังงานกำหนดเพื่อขอความเห็นชอบเห็นชอบ(แบบ ธพ. ค ๔๑๑)๔.หนังสือรับรองการให้ความเห็นชอบลักษณะและคุณภาพของน้ำมันเชื้อเพลิงเฉพาะส่วนที่ไม่เป็นไปตามที่กรมธุรกิจพลังงานกำหนดเห็นชอบ(แบบ ธพ. ค ๔๑๒)๕.แบบรายงานข้อมูลเกี่ยวกับการจัดหา การจำหน่าย และยอดคงเหลือของน้ำมันเชื้อเพลิงเฉพาะส่วนที่ไม่เป็นไปตามที่กรมธุรกิจพลังงานกำหนดเห็นชอบ(แบบ ธพ. ค ๔๑๓)(ดูข้อมูลจากภาพกฎหมาย)ปริยานุช/ผู้จัดทำ๔ กุมภาพันธ์ ๒๕๕๓นันท์นภัสร์/ตรวจ๔ กุมภาพันธ์ ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๑๔ ง/หน้า ๙๑/๒๗ มกราคม ๒๕๕๓